stanford-oval/wikipedia huggingface dataset:
מזכיר
מזכיר הנושא משרת מנהלה

מזכיר הוא עובד העוסק בענייני המנהלה של ארגון או אחת מיחידותיו, ולעיתים בענייני המנהלה של אדם יחיד. תפקידי המזכיר כוללים, בין היתר:
תיאום פגישות בארגון ומחוצה לו. בעבר הצריכה פעילות זו שימוש ביומנים מנייר, אך מסוף המאה העשרים נעשה תיאום זה בעיקר באמצעות יומן אלקטרוני, כגון אאוטלוק.
טיפול במידע המגיע למשרד (מיון, הפצה, קטלוג, תיוק וכו').
הדפסת תכתובת משרדית לסוגיה: פרוטוקולים של ישיבות, דואר יוצא וכדומה. בעבר שימשה למטרה זו מכונת כתיבה, שהוחלפה בסוף המאה העשרים במעבד תמלילים.
הכנתם של חדרי ישיבות, ובפרט הכנת תקרובת ליושבים בהם.
קבלת שיחות טלפון אל היחידה הארגונית, ובפרט אל מנהלה, ומתן מענה להן או הפנייתן לגורם המתאים. פונקציה זו הביאה לכך שהמשיבון כונה "מזכירה אלקטרונית", אך שם שנזנח כיוון שאינו תקין פוליטית.
קבלת פני קהל מבקרים המגיע לארגון, מתן מענה לשאלות, הכוונה ומתן עזר.
במקצוע זה יש סוגי תפקידים והתמחויות שונים, דוגמת מזכירה רפואית, הנלמד בקורס אקדמאי, מזכירת בית ספר, מזכירת מנכ"ל, מזכירת כוח אדם, מזכירת מעבדה. בחלק מן המקצועות יש צורך בתעודת גמר או מקצוע מוכרת כדי לעסוק בתחום. בתחום המזכירות הרפואית יש צורך בתעודת גמר ותעודת מקצוע מטעם משרד העבודה והרווחה, אותן מקבלים אחרי השלמת קורס ייעודי ומעבר בחינות פנימיות ובחינות חיצוניות מעשיות ועיוניות.
בחלק ממקצועות המזכירות קיימות מספר דרגות הסמכה (דרגה 1, דרגה 2 וכדומה). אנשי ונשות המקצוע יכולים להתקדם בסולם הדרגות על ידי צבירת וותק מקצועי, השתלמות בקורסים ועמידה בבחינות ממשלתיות. הקורסים להכשרת מזכירות נלמדים בדרך כלל במכללות מקצועיות ללימודי תעודה ובמרכזי הכשרה, ובמקרים אחרים בארגונים ומוסדות ממשלתיים שבהם נחוצים מזכירים ומזכירות, כגון לשכת עורכי הדין שעורכת לעיתים קורסים להכשרה בתחום המזכירות המשפטית.
לעיתים, בארגונים גדולים, בהם עובדות במשרד מספר פקידות, מנהלת המשרד נקראת "מזכירה", בשונה מהעובדות האחרות.
עקב שם המקצוע המשרד (או עמדת העבודה), שבו נמצא המזכיר, מכונה "מזכירות", דוגמת: "מזכירות המפעל", "מזכירות המרפאה". כמו כן, עבודה הקשורה לענייני משרד כלליים וטיפול בניירת, מכונה "עבודת מזכירות".
כיום רוב העוסקים במקצוע זה בישראל  הם נשים. המילה "מזכיר", המציינת גבר העוסק בתפקיד זה, הפכה לנדירה. עם זאת, במגזר החרדי עדין מקובלת העסקת גברים במקצוע זה.
חוק שוויון ההזדמנויות בעבודה אוסר הפליה מטעמי מין. המקפידים על הוראה זו מציינים במודעת "דרושים" את הנוסח "דרוש/ה מזכיר/ה" (ראו גוגל), הפונה אל בני שני המינים. עם זאת, נפוצות גם מודעות המציינות "דרושה מזכירה" (ראו גוגל).
מזכיר העומד בראש הארגון

בארגונים שונים, "מזכיר" או "מזכיר כללי" (מזכ"ל) הוא תוארו של העומד בראש הארגון. דוגמאות:
בממשל ארצות הברית, המילה "מזכיר" פירושה שר, ובהתאם לכך הילרי קלינטון הייתה מזכירת המדינה.
ניקיטה חרושצ'וב, מנהיג ברית המועצות בשנים 1953–1964, נשא בתואר "מזכ"ל המפלגה הקומוניסטית". באופן כללי במפלגות קומוניסטיות נושא ראש המפלגה בתואר מזכ"ל.
העומד בראש האו"ם קרוי מזכ"ל האו"ם.
העומד בראש ההסתדרות נקרא במשך שנים רבות, עד לשנת 1995, בשם "מזכ"ל ההסתדרות", כלומר המזכיר הכללי של ההסתדרות.
בתנועת הצופים העבריים בישראל,ברית הנוער הקומוניסטי הישראלי ובני עקיבא, העומד בראשם נקרא "מזכ"ל התנועה".
בישראל מזכיר הוא תוארו של אדם העומד בראש יישוב לא עירוני, דוגמה: מזכיר קיבוץ, מזכיר מושב, מזכיר יישוב.
חסן נסראללה עמד בראש מפלגת חזבאללה הלבנונית ונקרא "מזכ"ל חזבאללה"
מזכיר הנושא משרת תיאום בכירה

מזכיר הוא תוארו של אדם הנושא במשרת תיאום בכירה בארגון. דוגמאות:
בחברות שונות קרוי אחד מחברי ההנהלה בשם מזכיר החברה.
המזכיר הצבאי של ראש הממשלה הוא יועצו של ראש ממשלת ישראל לענייני צבא וביטחון, המתאם בינו ובין מערכת הביטחון. מאז שנת 2015 מכהן בתפקיד קצין בדרגת תת-אלוף.
מזכיר הממשלה הוא בעל־תפקיד רשמי המלווה את ממשלת ישראל, וכפופה לו מזכירות הממשלה, שהיא יחידה במשרד ראש הממשלה.
ראו גם

לבלר - מזכיר שעיסוקו בכתיבה
הערות שוליים

↑  תשקיף מגמת מזכירות רפואית, באתר משרד העבודה והרווחה
↑  תוכנית בחינות במקצוע המזכירות שפורסמה על ידי משרד התעשייה והמסחר
↑  מידע על מסלולים ללימודי מזכירות, באתר לימודים בישראל (אתר), ‏2020
| --- | --- |
בקרת זהויות :  NLI: 987007529422005171  GND: 4116469-6  LCCN: sh85119444  NDL: 00563279  NKC: ph191870 
נשיא ארצות הברית לשעבר, ברק אובמה, ומזכירתו קייטי ג'ונסון בחדר הסגלגל, 2009
אנטוניו גוטרש, המזכיר הכללי של האו"ם
מזכיר הממשלה לשעבר, צחי ברוורמן
מאגר מידע שיווקי

מאגר מידע שיווקי הוא מאגר, המכיל תוצאות של חקר שוק מקיף. הוא מבוסס על סקרים ומיועד לשרת בעיקר אנשי שיווק. מחקרים מעין אלה מכילים מידע בנוגע למוצרים, שירותים, מותגים, סגנון חיים, צריכת אמצעי תקשורת ונתונים דמוגרפיים.
סקר TGI

"סקר TGI"‏ (ראשי תיבות של "Target Group Index") הוא סקר המכיל בתוכו נתונים רחבים על סגנון חיים, צריכת שירותים ומותגים, נתוני קריאה לגבי העיתונים, השבועונים והמגזינים השונים, וכן נתוני האזנה לתחנות הרדיו השונות. סקרים מסוג זה נערכים בעשרות מדינות ברחבי העולם. בשונה ממדידת נתוני הצפייה בטלוויזיה בשיטת הפיפל-מיטר למשל, הסקר אינו מכיל נתוני קריאה והאזנה בפועל, אלא מסתמך על הצהרה בלבד של הנשאלים. על כן, מהימנותו מוטלת בספק מסוים.
בישראל נערך סקר TGI מאז 1998 והנתונים העולים ממנו מתפרסמים מידי חצי שנה. הסקר הישראלי מבוצע בידי חברת "קנטאר מדיה מחקרי TGI", מקבוצת "קנטאר מדיה" (בעבר, "TNS טלגאל"). זהו מקור המידע היחיד בישראל המלמד על נתוני קריאה בעיתונות והאזנה לרדיו. משום כך, הוא נחשב לכלי חשוב ביותר בתעשיית הפרסום ועל בסיסו מחושבת העלות/תועלת של פרסום מודעה בעיתון או שידור תשדיר ברדיו. לאור נתוני הסקר, לעיתים מו"ל יעדיף להוזיל את המחיר לקונים של עיתון שבבעלותו, עד כדי חלוקתו בחינם, ובלבד שזה יזכה לאחוזי חשיפה גבוהים ביחס לעיתונים המתחרים. באופן זה, יוכל לאחר מכן אותו מוציא לאור להעלות את מחירן של המודעות המפורסמות בעיתון.
הסקר מבוצע על ידי משלוח 10,000 חוברות-שאלונים בדואר ותשלום סמלי לכל משיב. הסקר מתפרסם פעמיים בשנה, בינואר וביולי. סקר נפרד למגזר החרדי מתפרסם בפברואר ובאוגוסט מדי שנה. סקר מקביל בקרב ערביי ישראל נערך על ידי "SMI"‏ (Sector Media Index), חברה-בת של "קנטאר", ומתפרסם בחודשים מרץ וספטמבר.
הערות שוליים

↑  לילך סולומון, TNS טלגאל הופכת ל-KANTAR MEDIA, באתר News1 מחלקה ראשונה, 7 בדצמבר 2011
↑  אלכסנדר כץ, TGI ל-2012: בעקבות המשבר - בתוך חצי שנה החשיפה למעריב קרסה ב-20%, באתר אייס, 28 בינואר 2013
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
Shawn Mendes World Tour

Shawn Mendes World Tour (בעברית: סיבוב ההופעות העולמי של שון מנדס) היה סיבוב ההופעות הרשמי הראשון של הזמר הקנדי שון מנדס, על מנת לקדם את אלבום הבכורה שלו Handwritten. סיבוב ההופעות החל ב-5 במרץ 2016 באולם המוזיקה רדיו סיטי בניו יורק והסתיים ב-18 במרץ 2017 במנילה, בירת הפיליפינים.
רקע ופיתוח

מנדס הודיע כי הוא יוצא לסיבוב הופעות משלו לאחר שהיה מופע החימום בסיבוב ההופעות The 1989 World Tour של טיילור סוויפט בין החודשים מאי לאוקטובר 2015.
רשימת שירים

"Something Big"
"Life of the Party"
"The Weight"
"Aftertaste"
"A Little Too Much"
"Bring It Back"
"I Don't Even Know Your Name"
"Kid in Love"
"I Know What You Did Last Summer" (עם קמילה קביו במופע הפתיחה
"Ruin"
"Like This"
"Act Like You Love Me"
"Three Empty Words"
"Never Be Alone"
"Stitches"
ביאורים

↑  המופע ב-6 במרץ 2016 ביוסטון, טקסס באצטדיון NRG היה חלק מרודיאו יוסטון בשנת 2016.
↑  המופע ב-4 באוגוסט 2016 במערב אליס, ויסקונסין בפארק הירידים של ויסקונסין היה חלק מיריד מדינת ויסקונסי בשנת 2016.
הערות שוליים

↑  Shawn Mendes Announces Second Headlining World Tour, Rolling Stone, ‏2016-01-28 (באנגלית אמריקאית)
1 2  shawnmendesofficial, www.shawnmendesofficial.com
| שון מנדס |
| --- | --- | --- |
| פרסים ומועמדויות • דיסקוגרפיה • שירים • הופעות | פרסים ומועמדויות • דיסקוגרפיה • שירים • הופעות |  |
| אלבומי אולפן | Handwritten • Illuminate • Shawn Mendes • Wonder • Shawn |  |
| אלבומי הופעה | Live at Madison Square Garden • MTV Unplugged |  |
| מיני-אלבומים | The Shawn Mendes EP |  |
| סיבובי הופעות | Shawn's First Headlines • Shawn Mendes World Tour • Illuminate World Tour • Shawn Mendes: The Tour • Wonder: The World Tour |  |
| ערכים קשורים | Shawn Mendes: In Wonder |  |
| שון מנדס – סינגלים |
| --- | --- | --- |
| Handwritten | "Life of the Party" • "Something Big" • "Stitches" • "I Know What You Did Last Summer" |  |
| Illuminate | "Treat You Better" • "Mercy" • "There's Nothing Holdin' Me Back" |  |
| Shawn Mendes | "In My Blood" • "Lost in Japan" • "Youth" • "Where Were You in the Morning?" • "Nervous" |  |
| Wonder | "Wonder" • "Monster" |  |
| סינגלים אחרים | "If I Can't Have You" • "Señorita" • "Lover (Remix)" • "Summer of Love" • "It'll Be Okay" • "When You're Gone" |  |
| השתתפות בסינגלים | "Oh Cecilia (Breaking My Heart)" |  |
עליזה גלקין-סמית

| --- | --- |
אין תמונה חופשית
 לידה:  1952 (בת 72 בערך) מבוא ביתר, ישראל 
 מדינה:  ישראל
 עיסוק:  סופרת  מטפלת באמנות  פסלת   ציירת
 שפות היצירה:  עברית
 מספר צאצאים:  1
 
עליזה גלקין-סמית (נולדה בשנת 1952) סופרת ישראלית, מטפלת באמנות, ציירת ופסלת. חברה באגודת הסופרות והסופרים העבריים. חברה באגודת האמנים.
ביוגרפיה

תושבת מושב עמיקם. למדה תואר ראשון באוניברסיטה העברית בספרות ספרדית וצרפתית, ועסקה בהנדסת מחשבים.
בנוסף סיימה לימודי תרפיה באמנות בבית ברל.
נשואה ואם לבת.
פרסים

ספרה ליל זכה בציון לשבח של איגוד הסופרים.
ספריה

עונות (ירושלים: כרמל, 2002)
יער הפלאות (תל אביב: חלונות, 2005)
מועדון יום שישי (תל אביב: גוונים, 2007)
עורכת ספרותית (מבשרת ציון: צבעונים, 2007)
ליל (תל אביב: מנדלי מוכר ספרים ברשת, 2013)
מונולוג של איש שמן (תל אביב: מנדלי מוכר ספרים ברשת, 2016) תורגם לאנגלית ולהולנדית
על כורחי (תל אביב: מנדלי מוכר ספרים ברשת, 2016)
אהבה על כוס תה (ישראל, מנדלי ספרים אלקטרוניים, 2017)
קמליה סיננסיס - ספר התה (איתי בחור - הוצאה לאור, 2018)
האישה שניכשה בהר (הרצליה: מנדלי מוכר ספרים ברשת, 2018)
ורד הכלב (תל אביב: מנדלי מוכר ספרים ברשת, 2021)
כי הנה כחמר (תל אביב: מנדלי מוכר ספרים ברשת, 2023)
תרגומים

קצלקואטל / חוסה לופז פורטיו אי פאצ'קו (תל אביב: הקיבוץ המאוחד, 1979)
הערות שוליים

↑  עונות, באתר כרמל ספרים
↑  רשימת חברים, באתר אגודת הסופרים העברים
↑  עליזה גלקין סמית - eBookPro הוצאה לאור באמזון
↑  הוכרזו זוכי פרס אס"י לספרות, באתר ynet, 13 בפברואר 2012
| --- | --- |
בקרת זהויות :  NLI: 987007307948905171  BnF: cb15519877w (data)  GND: 1067515038  ISNI: 0000 0000 6661 2131  LCCN: no2006011044  NTA: 419352317  VIAF: 24908725   WorldCat (עם VIAF): 24908725
קלמה ראשיד

קלמה ראשיד (באנגלית: Kalema Rashid) היה בנו של מוטסה הראשון, הקבקה של ממלכת בוגנדה, והיה הטוען לכתר של ממלכת בוגנדה בעת גלותו של מואנגה השני.
חייו

קלמה עלה לשלטון במהלך מלחמות הדת בבוגנדה. הוא הומלך על ידי קבוצת שבטים מוסלמיים אשר העלו אותו לשלטון תחת אחיו קיואוה, ששלט פחות משנה לאחר שמואנגה, אחיו הצעיר, הודח באותה שנה. בעת עלייתו לשלטון הורה קלמה על הוצאתם להורג של שלושים קרובי משפחה על מנת לחזק את כוחו ולמנוע הפיכה נוספת.
בשנים 1888-1889 ניסה מואנגה לחסל את ראשי הסיעות המוסלמיות והנוצריות בחצר המלוכה. מאמציו נכשלו והובילו לגירושו ולסדרה של מלחמות אזרחים. באותה שנה ירש קיואוה את אחיו. מספר חודשים לאחר מכן, ב-18 באוקטובר 1889, עלה כוחה של הסיעה המוסלמית. קיואוה הודח וקלמה הומלך על פניו. במהלך הפיכה זו גורשו כל המסיונרים הנוצרים.
בעקבות המאבקים הדתיים הטילה ממשלת בריטניה אולטימטום על קלמה - להתנצר ולשמור על תואר הקבקה, או להישאר מוסלמי ולאבד את שלטונו.
קלמה בחר להישאר מוסלמי והודח אף הוא.
בעקבות הדחתו הוחזר אחיו מואנגה והוכתר בשנית כקבקה ושיתף פעולה עם הבריטים.
בנו של קלמה מונה כצ'יף של אחת הערים הגדולות במחוז ג'ינג'ה, וזכה לעושר ואדמות רבות אשר מצויות בידי צאצאי קלמה ראשיד עד היום.
מעמד זה הקנה למשפחה מעמד אצולה, על פני מעמד מלכותי וכל הנסיכים המוסלמים באוגנדה הם צאצאי משפחה זו.
למרות שלטונו הקצר בבוגנדה, הוא נטע את האסלאם כגורם דת משמעותי באוגנדה, דבר אשר נמשך עד היום.
ערך זה הוא קצרמרבנושא אישים. אתם מוזמנים לתרום לוויקיפדיה ו.
שגרירות בחריין בישראל

| --- | --- |
אין תמונה חופשית
 מידע כללי
 עיר:   תל אביב-יפו
 תאריך פתיחה:  מרץ 2021
 דיפלומטיה
 חלק מ:  יחסי בחריין–ישראל
 שגריר:  ח'אלד יוסף אל-ג'לאהמה
 שטח האמנה:  ישראל ישראל
 מדינה מיוצגת:  בחריין בחריין
 
שגרירות בחריין בישראל היא הנציגות הדיפלומטית של ממלכת בחריין במדינת ישראל. השגרירות ממוקמת בתל אביב-יפו.
רקע

ב-15 בספטמבר 2020, נחתמו בבית הלבן הסכמי אברהם, וביניהם הסכם בחריין–ישראל. ההסכם נחתם בנוכחות שר החוץ הבחרייני עבד א-לטיף א-זיאני, ראש ממשלת ישראל בנימין נתניהו ונשיא ארצות הברית דונלד טראמפ. במסגרת ההסכם, ישראל ובחריין כוננו יחסים דיפלומטיים רשמיים, והתחייבו לפתיחת שגרירויות הדדית.
ב-30 במרץ 2021, משרד החוץ הבחרייני הכריז כי ח'אלד יוסף אל-ג'לאהמה מונה לשגריר בחריין הראשון בישראל.
ב-14 בספטמבר 2021 הגיש אל-ג'לאהמה את כתב האמנתו לנשיא מדינת ישראל, יצחק הרצוג.
הערות שוליים

↑  דניאל סיריוטי, אריאל כהנא, בחריין הודיעה על מינוי שגריר ראשון בישראל, באתר ישראל היום, 30 במרץ 2021
↑  דניאל סלאמה, אילנה אושומירסקי, בחריין: "ההסכם יסייע לפלסטינים"; הרשות הפלסטינית: "זו בגידה", באתר ynet, 12 בספטמבר 2020
↑  דנה ויס קרן בצלאל, ‏ההסכמים נחשפו: "מחויבות להביא לפתרון הסכסוך הישראלי-פלסטיני", באתר ‏מאקו‏, 16 בספטמבר 2020
↑  עמית ולדמן, ‏לראשונה בהיסטוריה: בחריין מינתה שגריר בישראל, באתר ‏מאקו‏, 30 במרץ 2021
↑  עדו בן פורת, בחריין תיפתח שגרירות בישראל, באתר ערוץ 7
↑  בחריין ממנה שגריר ראשון בישראל, אתר משרד החוץ הישראלי, 30 במרץ 2021
↑  יורי ילון, אריאל כהנא, שגריר בחריין נכנס לתפקידו: "מאוחדים במאבק נגד איראן", באתר ישראל היום, 14 בספטמבר 2021
יון איליאסקו

יון איליאסקו (ברומנית: Ion Iliescu; נולד ב-3 במרץ 1930) הוא מדינאי רומני שכיהן פעמיים בתפקיד נשיא רומניה: פעם ראשונה משנת 1989 עד 1996 (אז הוחלף על ידי אמיל קונסטנטינסקו), ופעם שנייה, כאשר החליף את קונסטנטינסקו, מ-2000 עד 2004 (אז הוחלף על ידי טראיאן בססקו). איליאסקו היה חבר המפלגה הקומוניסטית הרומנית ועלה לשלטון לאחר מהפיכת 1989, בה הופל ניקולאה צ'אושסקו והמשטר הקומוניסטי איתו.
אביו של איליאסקו היה חבר במפלגה הקומוניסטית הרומנית כבר בשנות ה-20 של המאה ה-20. הוא גנב את הגבול לברית המועצות, השתתף בקונגרס המפלגה הקומוניסטית בשנת 1931, ונשאר שם עוד ארבע שנים. כשחזר לרומניה נידון למאסר ומת בבית הסוהר. אמו של איליאסקו זנחה אותו בגיל צעיר, והסבים הם שגידלו אותו. בגיל 9 אימצה אותו דודתו אריסטיצה, שהייתה לאחר מכן משרתת וטבחית של אנה פאוקר, שהייתה למנהיגה היהודיה של המפלגה הקומוניסטית. אנה פאוקר סייעה לאיליאסקו להגיע למוסקבה וללמוד שם במכון להנדסת אנרגיה וחשמל. לאחר שחזר לרומניה מילא תפקידים בכירים במפלגה הקומוניסטית.
קריירה פוליטית

איליאסקו הצטרף לאיגוד הנוער הקומוניסטי בשנת 1944 ולמפלגה הקומוניסטית בשנת 1953 – והפך מאותו רגע לפוליטיקאי מקצועי. ב-1956 הוא מונה ונבחר למזכיר הוועד המרכזי של איגוד הנוער הקומוניסטי. כעשור מאוחר יותר, ב-1965, הוא נבחר לוועד המרכזי של המפלגה הקומוניסטית הרומנית ואף כיהן לזמן קצר כראש מחלקת התעמולה. ב-1967, למונה לשר לענייני נוער. בשנת 1972, לחצו עליו להתפטר מכיוון שצ'אושסקו לא נתן בו אמון.
לאחר נקודה זו, הוא הודר למעשה מהזירה הפוליטית הלאומית אך שמר על מושבו בוועד המרכזי של המפלגה; עם זאת, צ'אושסקו לא יכול היה להדיח אותו עד 1985 מכיוון שנדרש רוב בוועדה כדי לאשר צעד כזה. איליסקו מונה לתפקידים שוליים במערכת הפוליטית לאחר הדחתו מהוועד המרכזי בשנת 1985, הסקוריטטה, המשטרה החשאית, עקבה אחריו, מכיוון שהיה אופוזיציה גלויה לשלטונו של צ'אושסקו.
איליסקו הציע שיטת בחירות רב-מפלגתיות. מקובל לחשוב שכוונתו הייתה לאימוץ רפורמות בסגנון הפרסטרויקה ולא להחלפה מוחלטת של המוסדות הקיימים; ניתן לקשר זאת לקבלת הפנים החמה שקיבל המשטר החדש ממיכאיל גורבצ'וב ולעובדה שההסכם הבין-לאומי הראשון שנחתם על ידי רומניה לאחר המהפכה היה עם אותה מדינה. מאוחר יותר, איליסקו העלה את האפשרות לקדם מודל סוציאל-דמוקרטי.
שמועות רבות התהלכו במשך שנים שאיליסקו ובכירי מפלגה אחרים תכננו להפיל את צ'אושסקו, אך אירועי דצמבר 1989 הקדימו אותם. איליסקו הכחיש זאת, באומרו שאופי משטרו של צ'אושסקו – במיוחד הנוכחות בכל מקום של הסקוריטטה – הפך את התכנון המוקדם של הפיכה לבלתי אפשרי כמעט.
קריירה פוליטית > המהפכה הרומנית

המהפכה הרומנית החלה כהתקוממות עממית בטימישוארה. לאחר הפלתו של צ'אושסקו ב-22 בדצמבר, ארגון בשם חזית ההצלה לאומית, הוקם על ידי חברי מפלגה קומוניסטים מדרג שני שהתנגדו למדיניותו של צ'אושסקו ומובילים נוספים של המהפכה. איליסקו הוכר במהירות כמנהיג הארגון ואז כראש הרשות הזמנית. הוא למד לראשונה על המהפכה כאשר הבחין שהסקוריטטה כבר לא עוקבת אחריו.
בני הזוג צ'אושסקו נלכדו, הובאו בפני בית דין צבאי שדה חפוז, והוצאו להורג ביום חג המולד. שנים מאוחר יותר, איליסקו הודה שהמשפט וההוצאה להורג היו "די מביישים, אך הכרחיים" כדי לסיים את התוהו ובוהו שקרע את המדינה מאז הפלתו של צ'אושסקו.
איליסקו, יחד עם דמויות אחרות בהנהגת החזית ההצלה הלאומית, היה לכאורה אחראי לקריאה לכורי עמק ז'יו להגיע לבוקרשט בינואר וביוני 1990 כדי לסיים באלימות את מחאות האזרחים שהתקבצו בכיכר האוניברסיטה בבוקרשט, מחאות שכוונו נגד המנהיגים הקומוניסטים לשעבר של רומניה, שאחד מהם היה איליאסקו. אירועים אלימים אלה זכו לשם "מינריאדות".
איליסקו קרא לעם הרומני לבוא ולהגן על הממשלה, מה שהוביל מספר קבוצות של כורים להגיע לבירה, חמושים באלות עץ ומקלות. הם פגעו את באוניברסיטת בוקרשט, מספר משרדי עיתונים ובמטות מפלגות האופוזיציה, בטענה שאלה היו מקלטים של ניוון ואי-מוסריות, ומסתור לסמים, כלי נשק ותחמושת.
באפריל 2018, התובע הכללי ביקש להעמיד את איליסקו לדין. הנשיא קלאוס יוהאניס אישר בקשה זו. הוא הואשם בחלקו, לכאורה, בהריגתם של 862 אנשים במהלך המהפכה הרומנית, בזמן שכיהן כראש ממשלת המעבר וכן בהפצת מידע מטעה. ההאשמות כללו את מעורבותו לכאורה מינריאדות. ב-8 באפריל 2019, איליסקו הואשם רשמית בפשעים נגד האנושות.
קריירה פוליטית > נשיאות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. פעילות כנשיא.
באוקטובר 2003 איליאסקו כינס ועדה בין-לאומית של היסטוריונים וחוקרים, בראשותו של אלי ויזל – "ועדת ויזל" – לבדיקה, ריכוז ופרסום המידע האמיתי על שואת יהודי רומניה, וחשיפת מעורבות שלטונות רומניה דאז באירועים. הוא גם התחייב לפעול למימוש המלצות אותה ועדה לגבי הוראת תולדות השואה במוסדות חינוך ברומניה.
ולאדק שייבל

| --- | --- |

ולאדק שייבל, 1965
 לידה:  12 במרץ 1923 הרפובליקה הפולנית השנייה זגייז', פולין
 פטירה:  16 באוקטובר 1992 (בגיל 69) הממלכה המאוחדת לונדון, הממלכה המאוחדת
 מקום קבורה:  בית הקברות של פאטני וייל 
 מדינה:  פולין פולין
 תקופת הפעילות:  1957–1992 (כ־35 שנים)
 מקום לימודים:  מרטון קולג' 
 http://www.vladeksheybal.com
 פרופיל ב-IMDb
 
ולאדק שייבל (בפולנית: Vladek Sheybal;‏ 12 במרץ 1923 – 16 באוקטובר 1992) היה שחקן אופי, זמר ובמאי פולני. הוא ידוע בעיקר בזכות תפקידו בסרט "מרוסיה באהבה", בו גילם את דמותו של קרונסטין, רב-אמן צ'כוסלובקי. תפקידו הראשון בקולנוע היה בסרט "קנל" משנת 1957.
שייבל התאזרח כבריטי, אך לדבריו נותר "גאה מאוד במולדתו ובתרבותה".
ב-1976 שיחק במותחן "מזימות בירושלים", שצולם בישראל והשתתפו בו גם שחקנים ישראלים, בהם אסי דיין ואורי לוי.
שייבל מת במפתיע בביתו שבלונדון בגיל 69.
הערות שוליים

↑  מותחן מפוקפק - "מזימות בירושלים" (ארצות הברית-ישראל), "העולם הזה", גיליון 2016 מ-20 באפריל 1976, עמוד 28
נתן גרוס, בקולנוע - המרגלים עייפים - "מזימות בירושלים" — (בקולנוע "בן"יהודה" ת"א, "הדר" גבעתיים, "אשל" באר"שבע "אמפי'" חיפה), על המשמר, 23 באפריל 1976
↑  ולאדק שייבל, במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007445158105171  PLWABN: 9810673105805606  BnF: cb142268918 (data)  GND: 130571474  ISNI: 0000 0001 0972 2710  LCCN: nr2004032205  NKC: js2018992102  VIAF: 52798856   WorldCat (עם VIAF): 52798856
אילן טל

| --- | --- |

תא"ל אילן טל דובר צה"ל 1991 - 1994
 לידה:  1950 (בן 74 בערך) פתח תקווה, ישראל
 מדינה:  ישראל 
 השכלה:  אוניברסיטת תל אביב 
 השתייכות:   צבא הגנה לישראל
 דרגה:    תת-אלוף
 תפקידים בשירות
 שליש הרמטכ"ל  ראש מחלקת תכנון וארגון באגף המודיעין  דובר צה"ל  נספח צבאי בגרמניה
 תפקידים אזרחיים
 סמנכ"ל תכנון, ארגון ומערכות מידע בעיריית תל אביב-יפו  ראש מטה משאבי אנוש גלובלי בחברת קומברס   ראש מטה מנכ"ל בחברת קומברס   מנכ"ל האגודה למען החייל
 
אילן טל (נולד ב-1950) הוא קצין צה"ל בדימוס בדרגת תת-אלוף, כיהן כדובר צה"ל, נספח צה'ל בגרמניה ובתפקידי ניהול בהייטק. מפברואר 2010 עד אוגוסט 2019 כיהן כמנכ"ל האגודה למען החייל.
ביוגרפיה

טל נולד בתל אביב לחוה לבית אאוגאפל ואביגדור לבית רוזנטל, אח לרחל גביש ויהודה. נשוי לצילי לבית לין ולהם שני בנים, עמית ואלעד.
למד בבית הספר היסודי צהלה בתל אביב, בבית הספר של חיל האוויר הבריטי בקלן, גרמניה ובגימנסיה הרצליה.
בעל תואר ראשון במדעי המדינה מאוניברסיטת תל אביב.
בעל תואר שני במנהל עסקים מאוניברסיטת תל אביב.
שרות צבאי

טל שירת בצה"ל באגף המודיעין בתפקידי מחקר, שירת כשליש הרמטכ"ל וראש מחלקת תכנון וארגון באגף המודיעין. ב-1991 מונה לדובר צה"ל על ידי הרמטכ"ל אהוד ברק ושירת בתפקיד עד 1994. בתפקידו הבא שירת כנספח צה"ל בגרמניה עד לשחרורו ב-1997. אביו אלוף-משנה אביגדור טל נשלח על ידי ראש הממשלה דוד בן-גוריון להיות הנציג הראשון של צה"ל ומשרד הביטחון בגרמניה בין השנים 1956 - 1961.
לאחר שחרורו שימש סמנכ"ל תכנון, ארגון ומערכות מידע בעיריית תל אביב-יפו, ראש מטה משאבי אנוש גלובלי בחברת קומברס, וכראש מטה מנכ"ל קומברס. לאחר מכן שימש כראש מטה משאבי אנוש גלובלי בחברת נס טכנולוגיות. בפברואר 2010 מונה למנכ"ל האגודה למען החיילבתקופת כהונתו יזם והוביל שינוי ארגוני בו אוחדו קרן לב"י והאגודה למען החייל תוך יישום מודל תקציבי ותפעולי המבטיח לארגון קיימות לאורך שנים. שינוי משמעותי באיחוד זה היה שכל התרומות המתקבלות, מיועדות לרווחת החיילים, ללא הפחתה כלשהי לצורך הוצאות תפעול של הארגון. סיים תפקידו לאחר 9 שנים באוגוסט 2019. מאז 2020 משמש כנציג ציבור (מעסיקים) בבית הדין האזורי לעבודה בתל אביב.
הערות שוליים

↑  Ilan Tal, Geni
↑  שני גלעדי, מנכ"ל חדש לאגודה למען החייל: תא"ל (במיל) אילן טל, לשעבר דובר צה"ל ובכיר בקומברס, באתר ביזפורטל, 14 בפברואר 2010
נובקי

ערך זה עוסק בעיירה בסלובקיה. אם התכוונתם למחנה הריכוז שפעל בסמוך לה בתקופת השואה, ראו .
נובקי (בסלובקית: Nováky) היא עיירה במערב סלובקיה, על הנהר ניטרה. ליד העיר נמצאת תחנת כוח והיא אחד המרכזים של כריית פחם בסלובקיה. נכון לשנת 2021 מתגוררים בה 4,197 תושבים.
תולדות העיר

האזכור הראשון במסמכים היסטוריים של היישוב הוא משנת 1113, ושמו בהם היה נובאץ (Nuovac).
בשנת 1942, בתקופת שלטון ממשלת הבובות של יוזף טיסו, נעשה שימוש במחנה צבאי שהיה קיים באזור (מחנה הריכוז נובקי) לשם ריכוז יהודי סלובקיה ומעצרם, לפני גירוש חלק מהם למחנות ההשמדה הנאציים בפולין. על המחנה שמרו כוחות מ"משמר הלינקה" הפשיסטי הסלובקי. היה זה אחד משלושה מחנות ריכוז סלובקיים בהם רוכזו יהודי המדינה, בנוסף למחנות שהוקמו בסרד ובוויהנה (Vyhne). רוב היהודים שנעצרו בנובקי לא נשלחו להשמדה.
בשנת 1961 קיבל היישוב מעמד של עיירה. ב-2001 היו בנובקי, לצד האוכלוסייה הסלובקית, מיעוטים בני הלאומים הצ'כי, הצועני וההונגרי. כשלושה רבעים מאוכלוסיית העיירה הם קתולים, כחמישית אינם מזוהים מבחינה דתית וכן קיים בעיירה מיעוט לותרני קטן.
וראנגל

ערך זה עוסק באי באוקיינוס הארקטי. אם התכוונתם למשמעות אחרת, ראו .
האי וראנגל (ברוסית: Остров Врангеля) הוא אי בשטח של 7,608.7 קמ"ר השוכן באוקיינוס הארקטי, בין ים צ'וקצ'י ממזרח לים סיביר המזרחי ממערב. האי הוא חלק מהמחוז האוטונומי צ'וקוטקה שבצפון-מזרח רוסיה, והוא ממוקם במרחק של כ-140 ק"מ מצפון לחופי סיביר. אורכו של האי הוא כ-135 ק"מ ורוחבו כ-80 ק"מ, והוא נחצה על ידי קו התאריך הבינלאומי. בשנת 2004 הכריז ארגון אונסק"ו על כל שטחו של האי יחד עם האי גרלד ששטחו 11.3 קמ"ר והמרוחק ממנו כ-60 ק"מ לכיוון מזרח כעל אתר מורשת עולמית. בנוסף נכלל בהכרזה שטח של 11,543 קמ"ר מהים הסובב את האיים, וסך השטח המוכרז הוא 19,163 קמ"ר.
גאוגרפיה

נופו של וראנגל הררי ושרשראות ההרים הגבוהות בו מרוכזות בחלקו הדרומי ונמתחות לרוחבו, ממזרח למערב. קבוצת הפסגות המרכזית מגיעה לגבהים של מעל ל-1,000 מטר, וההר הגבוה באי הוא הר סובייטסקאיה הנישא לרום של 1,096 מטר. בצידם המערבי והמזרחי של ההרים משרעות רמות נמוכות יותר, ואילו בצידו הצפוני, ובמידה פחותה ממנו - גם בדרומי, משתרעים מישורי טונדרה. האי לא כוסה בקרחונים במהלך תקופת הקרח האחרונה, עובדה ששמרה על נופו כפי שהתעצב כתוצאה מתהליכים גאולוגיים. דבר זה הופך את האי ליוצא דופן בנוף הארקטי. האדמה מכוסה בקרח-עד, ושטחו של האי משלב נופי ערבה וטונדרה. ברחבי האי 1,400 נהרות ונחלים שאורכם מעל לקילומטר אחד, וכ-900 אגמים רדודים ששטחם הכולל הוא כ-80 קמ"ר, והם מרוכזים בעיקר בצפונו של האי. מימי הים המקיף את האי מצטיינים במליחות נמוכה וברמה גבוהה של חמצן, דבר התורם לעושר הביולוגי בהם.